CELEX: 62013CN0397
Language: sk
Date: 2013-07-15 00:00:00
Title: Vec C-397/13 P: Odvolanie podané 15. júla 2013 : Simone Gbagbo proti rozsudku Všeobecného súdu (piata komora) z  25. apríla 2013 vo veci T-119/11, Gbagbo/Rada

21.9.2013   
            
            
               SK
            
            
               Úradný vestník Európskej únie
            
            
               C 274/11
            
         Odvolanie podané 15. júla 2013: Simone Gbagbo proti rozsudku Všeobecného súdu (piata komora) z 25. apríla 2013 vo veci T-119/11, Gbagbo/Rada
   (Vec C-397/13 P)
   2013/C 274/19
   Jazyk konania: francúzština
   
      Účastníci konania
   
   
      Odvolateľka: Simone Gbagbo (v zastúpení: J.-C. Tchikaya, advokát)
   
      Ďalší účastníci konania: Rada Európskej únie, Európska komisia, Republika Pobrežia Slonoviny
   
      Návrhy odvolateľky
   
   
               —
            
            
               vyhlásiť za prípustné a dôvodné odvolanie Simone Gbagbo,
            
         
               —
            
            
               zrušiť napadnutý rozsudok,
            
         
               —
            
            
               zrušiť rozhodnutie Rady 2011/18/SZBP zo 14. januára 2011, ktorým sa mení a dopĺňa rozhodnutie Rady 2010/656/SZBP (1), nariadenie Rady (EÚ) č. 25/2011 zo 14. januára 2011, ktorým sa mení a dopĺňa nariadenie (ES) č. 560/2005 (2), rozhodnutie Rady 2011/221/SZBP zo 6. apríla 2011, ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (3), a nariadenie Rady (EÚ) č. 330/2011 zo 6. apríla 2011, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (4), v rozsahu, v akom sa týkajú odvolateľky,
            
         
               —
            
            
               uložiť Rade povinnosť nahradiť trovy konania.
            
         
      Odvolacie dôvody a hlavné tvrdenia
   
   Odvolateľka uvádza dva odvolacie dôvody na podporu svojho odvolania.
   V prvom rade odvolateľka Všeobecnému súdu vytýka, že zamietol jej žalobný dôvod založený na porušení povinnosti odôvodnenia. Odvolateľka totiž Všeobecnému súdu vytýka, že rozhodol, že Rada poskytla dostatočné údaje, zatiaľ čo sporné rozhodnutie bolo odôvodnené iba postavením pani Gbagbo, a to konkrétne ako „predsedníčky skupiny FPI v Národnom zhromaždení“.
   V druhom rade sa odvolateľka domnieva, že Všeobecný súd sa dopustil zjavne nesprávneho posúdenia skutkových okolností. Domnieva sa, že skutočnosti týkajúce sa bránenia mierovému procesu a procesu národného zmierenia, verejného podnecovania k nenávisti a násiliu sú vecne nepresné a nie sú ani podložené dôkazmi.
   
      (1)  Ú. v. EÚ L 11, s. 36.
   
      (2)  Ú. v. EÚ L 11, s. 1.
   
      (3)  Ú. v. EÚ L 93, s. 20.
   
      (4)  Ú. v. EÚ L 93, s. 10.